Cristiano Ronaldo jitlaq lil Juventus fis-sajf jekk il-club jonqos milli jikkwalifika għaċ-Champions League Cristiano Ronaldo se jitlaq lil Juventus fis-sajf jekk il-club jonqos milli jikkwalifika għaċ-Champions League. Jekk jiġri hekk Ronaldo jkun qed jitlef edizzjoni taċ-Champions League għall-ewwel darba fi 18-il sena. Il-player ta' 36 sena, li fadallu sena fil-kuntratt, jitlob li jitlaq il-club jekk ma jkunx qed jikkompeti fil-kompetizzjoni elite tal-Ewropa. Kwalunkwe club ġdid potenzjali għal Ronaldo jkollu jkun lest li joħroġ madwar £30m f'pagi, iżda fil-klima finanzjarja attwali, club li jkun lest li jħallas lill-Portugiż salarju bħal dan jista' jkun diffiċli. Anke jekk Juventus tħabtu ferm matul dan l-istaġun, Ronaldo kellu staġun ieħor stellari quddiem il-lasta, fejn skorja 27 darba fis-Serie A. It-team ta' Andrea Pirlo għad irid jaffronta lil Inter kif ukoll lil Bologna fl-aħħar żewġ logħbiet tas-Serie A tal-istaġun, hekk kif jippruvaw jiksbu post fiċ-Champions League.